Document ID: /roh_data/filtered/fineweb-2-filterrobots_roh.jsonl.gz/56447

Tge influenza ha la midada da temp sin noss corp?
- Mesemna, 17.10.2018, 11:15
-
Emprima emissiun:
- Mesemna, 17.10.2018, 11:15, RTR
Las midadas da temp disturban il ritmus da durmir. Sch'i na dess nagina midada da temp avess quai autras consequenzas. Tut tenor tge temp che fiss lura permanent pudessi dar er midadas corporalas u psichicas.
Il mars perdan ins in'ura tar la midada dal temp d'enviern sin il temp da stad. Per che la sien na vegnia disturbada memia fitg pon ins tranter auter adattar durant l'emna mintga di il temp da durmir per ina mes'ura. La midada l'october n'ha betg uschè gronda influenza. Quai, perquai che ins possaia durmir in'ura dapli.
Sch'ins aboliss la midada da temp e mantegniss be il temp da stad avess quai in'influenzas per exempel sin la stancladad. D'enviern vegniss il sulegl pir las nov uschia ch'ins duvrass pli ditg per sa destadar dal tuttafatg. Quai pudess lura esser privlus p. ex. per ir cun auto.